Geoffrey számos érdekes művet írt, mindegyiket latinul, a középkori európa tudás és irodalom nyelvén. Fő műve a "Historia Regum Britanniae" () a legismertebb a mai olvasók számára. A mű Britannia történetét meséli el az első, Brutus (a trójai hős, Aeneas leszármazottja) által alapított településtől egészen Cadwallader haláláig. A mű taglalja Iulius Caesar britanniai hadjáratát, valamint két — később Shakespeare által is feldolgozott — király, Leir és Cymbeline történetét illetve Artúr király történetének egyik első részletes bemutatását.